
ΕΦΗΜΕΡΙΕ ΤΗΣ ΚΥΒΕΡΝΗΣΕ! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
24 ΙΟΥΝΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

584 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 4433/3495 

Καθορισμός ορίων, όρων και περιορισμών δόμησης και κατηγοριο- 

ποίηση στους οικισμούς 1) Γερόκαμπος - Τζίγκουνας επαρχίας Και¬ 
νούργιου, 2) Μοχός επαρχίας Πεδιάδος, 3) Δρακουλιάρης, 4) 

Γούρνες Τεμένους, 5) Κιθαρίς, 6) Σίβας επαρχ. Μαλεβυζίου Ν, 

Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμών της Χώρας, κατηγορίες 
αυτών και καθορισμός όρων και περιορισμών δόμησης» όπως τροποποι¬ 
ήθηκε με το από 14.2.87 Π.Δ. (ΦΕΚ 133 Δ'/23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Τις υπ’ αριθ. 16/86, 10/87, 14/87, 37/86, και 39/86 γνω¬ 
μοδοτήσεις του Συμβουλίου ΧΟΠ του Νομού Ηρακλείου. 

6. Τις υπ’ αριθ. αποφάσεις 275/85 Δήμου Ηρακλείου, και 108/85 
Κοιν. Συμβ. Μοχού, αποφασίζουμε: 

I. 1) Καθορίζουμε την κατηγοριοποίηση των οικισμών ως εξής: 

1. Γερόκαμπος - Τζίγκουνας: Ούτε παραλ., ούτε τουριστ., ούτε πε- 
ριαστ., αδιάφορος, φθίνων, συνεκτικός, μικρός. 

2. Μοχός: Ούτε παραλ., ούτε τουριστικός ούτε περιαστ., ενδιαφέρων, 
στάσιμος, συνεκτικός, μεγάλος. 

3. Δρακουλιάρης: Ούτε περιαστικός, ούτε τουριστικός, ούτε παρα¬ 
λιακός, αδιάφορος, φθίνων, συνεκτικός, μικρός. 

4. Κιθαρίς: Ούτε παραλιακός, ούτε τουριστικός, ούτε περιαστικός, 
ενδιαφέρων, φθίνων, συνεκτικός, μικρός. 

5. Γούρνες: Εντός ΖΟΕ, αδιάφορος, δυναμικός, συνεκτικός, μικρός. 

6. Σίβας: Ούτε παραλιακός, ούτε τουριστικός, ούτε περιαστικός, εν¬ 
διαφέρων, στάσιμος, συνεκτικός, μεσαίος. 

2) Καθορίζουμε τα όρια των παραπάνω οικισμών ως εξής: 

1. Γερόκαμπος - Τζίγκουνας (Καινούργιου): 1, 2, 3, 4, 5, 6, 7, 8, 
9, 10, 11, 12, 13, 1 εκτός του τμήματος α. β. γ, δ. 

2. Μοχός (Πεδιάδος): 1, 2, 3, 4, 5, 6, 7, 8, 9, 10, 11, 12, 1. 

3. Δρακουλιάρης (Τεμένους): 1, 2, 3, 4, 5, 1. 

4. Κιθαρίς (Μαλεβυζίου): 1, 2, 3, 4, 5, 6, 7, 8, 9, 1. 

5. Γούρνες (Τεμένους): 1, 2, 3, 4, 5, 6, 1. 


6. Σίβας (Μαλεβυζίου): 1, 2, 3, 4, 5, 6, 7, 8,1 όπως αυτά φαίνονται 
στα συνοδευτικά της παρούσας σχεδιαγράμματα σε κλίμακα 1: 5.000 
που αποτελούν αναπόσπαστα μέρη της απόφασης αυτής και συντά¬ 
χθηκαν βάσει στοιχείων χαρτών και επιτόπου ελέγχου. 

II. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 ΦΕΚ 181 Δ'/3.5.1985 
όπως τροποποιήθηκε με το από 14.2.87 Π.Δ. (ΦΕΚ 133Δ'/23.2.87) 
και για τους οικισμούς: α) Γερόκαμπος - Τζίγκουνας, β) Μοχός, γ) 
Δρακουλιάρης, δ) Κιθαρίς, ε) Σίβας αρτιότητα γηπέδου 300,00. τ.μ. 

2. Για τον οικισμό Γούρνες αρτιότητα γηπέδου 500 τ.μ. 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα δημο¬ 
σίευσης του από 24.4.1985 Π. Δ/τος. 

Β. Ειδικοί όροι δόμησης: 

Α. Για τους οικισμούς της ομάδας 

1. Αδιάφοροι: Δρακουλιάρης, Γούρνες, τους ειδικούς όρους δόμησης 
που αναγράφονται στην καρτέλα που συνοδεύει την παρούσα. 

2. Ενδιαφέροντες: Μοχός, Κιθαρίς, Σίβας τους ειδικούς όρους δό¬ 
μησης που αναγράφονται στην καρτέλα που συνοδεύει την παρούσα. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παραγρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ’/3.5.1985) όπως τροποποιήθηκε με το από 14.2.87 
Π.Δ. (ΦΕΚ 133 Δ’ 23.2.87). 

Η απόφαση αυτή με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνή- 
σεως. 

Ηράκλειο, 3 Ιουνίου 1987 
Ο Νομάρχης 
ΜΑΝ. ΛΟΥΚΑΚΗΣ 

ΕΙΔΙΚΟΙ ΟΡΟΙ ΔΟΜΗΣΗΣ ΕΝΔΙΑΦΕΡΟΝΤΩΝ ΟΙΚΙΣΜΩΝ 

α. Τρόπος κάλυψης 

Σύμφωνα με κάρτα αναγνώρισης οικισμού: 

Υλικό επικάλυψης: 

ΒΕΤΟΝ ΑΚΜΕ, κεραμίδι, πλάκες πέτρινες, λαμαρίνες σε χρώμα κε¬ 
ραμίδι, χώμα πατητό, λεπίδα. 

β. Χρωματισμοί επιφανειών όψεων κτιρίου: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Για τις επιφάνειες που σοβατίζονται και που πρέπει να είναι όλη η 
όψη συνολικά του κτιρίου ή τμήματα αυτής αυτοτελή που βρίσκονται σε 
εσοχή ή εξοχή με την υπόλοιπη επιφάνεια ισχύουν τα παρακάτω χρώ¬ 
ματα: Υπόλευκο, λευκό, γκρι, γαιώδες, ώχρα, ροζ, ανοικτό πράσινο, 
λουλακί, μπλε και κάθε άλλο χρώμα που εμφανίζεται σε παραδοσιακά 
κτίρια γειτονικής περιοχής. 

β. α) Εμφανή υλικά όψεων: Ξύλο ή πέτρα, 
γ. Ανοικτοί εξώστες: 

Απαγορεύεται ο συνεχής ανοικτός εξώστης πέριξ του κτιρίου. 

Το μήκος του εξώστη δεν δύναται να υπερβαίνει τα 2/5 της αντί¬ 
στοιχης όψης εκτός μετά από έγκριση της ΕΠΑΕ. 

Το πλάτος του εξώστη κατά ΓΟΚ και δεν μπορεί να υπερβαίνει τα 
1,20 μ. εκτός μετά σύμφωνη γνώμη της ΕΠΑΕ. 

δ. Υλικά κατασκευής στηθαίων, κιγκλιδωμάτων, εξωστών, εξωτε¬ 
ρικών κλιμάκων, δωμάτων: Ξύλο, μέταλλο, τούβλο, πέτρα, 
ε. Εξωτερικά ανοίγματα: 

Η αναλογία του αθροίσματος των κουφωμάτων προς την ολική επι¬ 
φάνεια να είναι σύμφωνη με κάρτα αναγνώρισης οικισμού. 

ε. α) Διαμόρφωση υπερθύρου (πρεκιού): Σύμφωνα με κάρτα αξιολό- 
γησης. 

ε. β) Εξωτερικά κουφώματα: 

Υλικό κατασκευής: Ξύλο. 

Τύπος: Σύμφωνα με κάρτα αναγνώρισης οικισμού. 

Χρώμα: Καφέ, μπλε, πράσινο, γκρι, ή κάποιο άλλο χρώμα που εμφα¬ 
νίζεται σε παραδοσιακό κτίριο του οικισμού, 
ζ. Περίφραξη οικοπέδου: 

Η περίφραξη κατά ΓΟΚ ή όταν είναι συμπαγής δεν δύναται να υπερ¬ 
βαίνει το 1,60 μ. κατασκευάζεται από εμφανή δομικά υλικά ή σε περί¬ 
πτωση που σοβατίζεται μπορεί να χρωματισθεί με χρώματα εναρμονι¬ 
σμένα σε αυτά του κτιρίου και του περιβάλλοντος χώρου. 

ΕΙΔΙΚΟΙ ΟΡΟΙ ΔΟΜΗΣΗΣ ΑΔΙΑΦΟΡΩΝ ΟΙΚΙΣΜΩΝ 
α. Τρόπος κάλυψης: _ 


Στέγη οριζόντια ή κεκλιμένη. 

Υλικό επικάλυψης: 

ΒΕΤΟΝ ΑΚΜΕ, κεραμίδι, πλάκες πέτρινες, λαμαρίνα σε χρώμα κε¬ 
ραμίδι, χώμα πατητό, λεπίδα. 

β. Χρωματισμοί επιφανειών όψεων κτιρίου: 

Για τις επιφάνειες που σοβατίζονται και που πρέπει να είναι όλη η 
όψη συνολικά του κτιρίου ή τμήματα αυτής αυτοτελή που βρίσκονται σε 
εσοχή ή εξοχή με την υπόλοιπη επιφάνεια ισχύουν τα παρακάτω χρώ¬ 
ματα: 

Υπόλευκο, λευκό, γκρι, γαιώδες, ώχρα, ροζ, ανοικτό πράσινο, λου¬ 
λακί, μπλε και κάθε άλλο χρώμα που εμφανίζεται σε παραδοσιακά 
κτίρια γειτονικής περιοχής. 

Επίσης μπορούν να εμφανίζονται εμφανή υλικά ξύλο ή πέτρα. 

γ. Ανοικτοί εξώστες: 

Απαγορεύεται ο συνεχής ανοικτός εξώστης πέριξ του κτιρίου. 

Το μήκος του εξώστη δεν δύναται να υπερβαίνει το 1/2 της αντί- 
στοιχης όψης εκτός μετά από έγκριση της ΕΠΑΕ. 

Το πλάτος του εξώστη κατά ΓΟΚ και δεν μπορεί να υπερβαίνει τα 2 
μ. εκτός μετά σύμφωνη γνώμη της ΕΠΑΕ. 

δ. Υλικά κατασκευής στηθαίων κιγκλιδωμάτων εξωστών, εξωτε¬ 
ρικών κλιμάκων, δωμάτων: Ξύλο, μέταλλο, αλουμίνιο, μπετόν, τούβλο, 
πέτρα. 

ε. Εξωτερικά ανοίγματα: 

Η αναλογία του αθροίσματος των κουφωμάτων προς την ολική επι¬ 
φάνεια της αντίστοιχης όψης, δε δύναται να υπερβαίνει το 33% αυτής 
εκτός μετά από σύμφωνη γνώμη της ΕΠΑΕ. 

ζ. Περίφραξη οικοπέδου: 

Η περίφραξη κατά ΓΟΚ ή όταν είναι συμπαγής δε δύναται να υπερ¬ 
βαίνει το 1.60 μ. 

Κατασκευάζεται από εμφανή δομικά υλικά ή σε περίπτωση που σο¬ 
βατίζονται μπορεί να χρωματισθεί με χρώματα εναρμονισμένα σ' αυτά 
του κτιρίου και του περιβάλλοντος χώρου. 




Υπουργείο Χωροταξίας Οικισμού και Περιβάλλον τος 














ΤΣΙΓΚΟΥΝΑΣ 

